CELEX: 31968R0190
Language: el
Date: 1968-02-16 00:00:00
Title: Κανονισμός (ΕΟΚ) αριθ. 190/68 της Επιτροπής της 16ης Φεβρουαρίου 1968 περί της διαδικασίας μετουσιώσεως των κραμβοσπόρων και γογγυλοσπόρων

Avis juridique important

|

31968R0190

Κανονισμός (ΕΟΚ) αριθ. 190/68 της Επιτροπής της 16ης Φεβρουαρίου 1968 περί της διαδικασίας μετουσιώσεως των κραμβοσπόρων και γογγυλοσπόρων  

Επίσημη Εφημερίδα αριθ. L 043 της 17/02/1968 σ. 0010 - 0010 Φινλανδική ειδική έκδοση: Κεφάλαιο 3 τόμος 1 σ. 0233  Δανική ειδική έκδοση: Σειρά I Κεφάλαιο 1968(I) σ. 0015  Σουηδική ειδική έκδοση: Κεφάλαιο 3 τόμος 1 σ. 0233  Αγγλική ειδική έκδοση: Σειρά I Κεφάλαιο 1968(I) σ. 0015  Ελληνική ειδική έκδοση: Κεφάλαιο 03 τόμος 3 σ. 0020  Ισπανική ειδική έκδοση: Κεφάλαιο 03 τόμος 2 σ. 0083  Πορτογαλική ειδική έκδοση : Κεφάλαιο 03 τόμος 2 σ. 0083 

ΚΑΝΟΝΙΣΜΟΣ (ΕΟΚ) αριθ. 190/68 ΤΗΣ ΕΠΙΤΡΟΠΗΣ της 16ης Φεβρουαρίου 1968 περί της διαδικασίας μετουσιώσεως των κραμβοσπόρων και γογγυλοσπόρωνΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί δημιουργίας κοινής οργανώσεως αγοράς στον τομέα των λιπαρών ουσιών(1), και ιδίως το άρθρο 27 παράγραφος 5,  τον κανονισμό αριθ. 162/66/ΕΟΚ του Συμβουλίου της 27ης Οκτωβρίου 1966 περί των συναλλαγών λιπαρών ουσιών μεταξύ της Κοινότητος και της Ελλάδος(2), και ιδίως το άρθρο 8,  Εκτιμώντας:  ότι κατ' εφαρμογή των άρθρων 8 και 14 του κανονισμού αριθ. 224/67/ΕΟΚ της Επιτροπής της 28ης Ιουνίου 1967, περί ορισμένων λεπτομερειών για την ενίσχυση των ελαιούχων σπόρων(3), όπως τροποποιήθηκε τελευταία από τον κανονισμό (ΕΟΚ) αριθ. 191/68(4), πρέπει  να καθορισθεί η διαδικασία μετουσιώσεως μόνον για τους κραμβόσπορους και γογγυλόσπορους, καθώς και για τα μίγματα που περιέχουν τα προϊόντα αυτά- ότι ο κανονισμός αριθ. 396/67/ΕΟΚ της Επιτροπής της 31ης Ιουλίου 1967 περί της διαδικασίας μετουσιώσεως των κραμβοσπόρων και γογγυλοσπόρων(5), καθόρισε, για πρώτη φορά, τη μέθοδο μετουσιώσεως των σπόρων αυτών καθώς και τις κατάλληλες διατάξεις που είναι  αναγκαίες για τον περιορισμό των κινδύνων δολίων ενεργειών που δύνανται να προκύψουν από την εφαρμογή της μεθόδου αυτής μετουσιώσεως- ότι η μέθοδος αυτή και τα μέτρα αυτά έχουν περιληφθεί στον κανονισμό αριθ. 686/67/ΕΟΚ της Επιτροπής της 9ης Οκτωβρίου  1967 περί της διαδικασίας μετουσιώσεως των κραμβοσπόρων των γογγυλοσπόρων και των ηλιανθοσπόρων(6)- ότι η πείρα που αποκτήθηκε δικαιολογεί τη συνέχιση της χρησιμοποιήσεως της μεθόδου αυτής και των μέτρων αυτών- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Λιπαρών Ουσιών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Κατά την έννοια των άρθρων 8 και 14 του κανονισμού αριθ. 224/67/ΕΟΚ θεωρούνται ως μετουσιωμένοι οι κραμβόσποροι και οι γογγυλόσποροι καθώς και τα μίγματα των προϊόντων της κλάσεως 12.01 του Κοινού Δασμολογίου, τα περιέχοντα κατά βάρος  τουλάχιστον 2% κραμβόσπορους ή γογγυλόσπορους, όταν προστεθούν και αναμιχθούν δεόντως σ' αυτούς τους σπόρους και τα μίγματα, τουλάχιστον 2% κεχρί χρώματος κιτρίνου και 5% καναβούρι.  2. Οι κραμβόσποροι και γογγυλόσποροι ή τα μίγματα που προβλέπονται στην παράγραφο 1, που περιέχουν κεχρί χρώματος κιτρίνου ή καναβούρι σε ποσοστό κατώτερο από εκείνο που προβλέπεται στην προηγουμένη παράγραφο, θεωρούνται ως σπόροι ή μίγματα εισαχθέντα  από τρίτες χώρες.   Άρθρο 2  1. Στην περίπτωση που η διαδικασία μετουσιώσεως που αναφέρεται στο άρθρο 1 λαμβάνει χώρα σε ένα Κράτος μέλος, αυτή πραγματοποιείται υπό τον έλεγχο των αρμοδίων αρχών του Κράτους μέλους αυτού.  2. Τα Κράτη μέλη δύναται να καθορίζουν την ελάχιστη ποσότητα των παρτίδων που δύνανται να υπαχθούν στη διαδικασία μετουσιώσεως.   Άρθρο 3  Κάθε Κράτος μέλος ανακοινώνει στην Επιτροπή, τον πρώτο μήνα κάθε τριμήνου, τις ποσότητες των σπόρων ή των μιγμάτων που μετουσιώθηκαν, οι οποίες, κατά τη διάρκεια του προηγουμένου τριμήνου, εισήχθησαν από τις τρίτες χώρες ή υπήχθησαν στη  διαδικασία μετουσιώσεως. Πάντως, στην περίπτωση που οι ποσότητες των σπόρων αυτών ή των μιγμάτων θεωρηθούν από το εν λόγω Κράτος μέλος ότι δεν ευρίσκονται σε αναλογία με τις κανονικές ποσότητες που δύνανται να χρησιμοποιηθούν για τους σκοπούς που  καθιστούν αναγκαία τη μετουσίωση, το εν λόγω Κράτος μέλος ενημερώνει σχετικώς την Επιτροπή αμέσως.   Άρθρο 4  Ο κανονισμός αριθ. 686/67/ΕΟΚ καταργείται.  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 16 Φεβρουαρίου 1968.  Για την Επιτροπή Ο Πρόεδρος Jean REY  (1) ΕΕ αριθ. 172 της 30. 9. 1966, σ. 3025/66.  (2) ΕΕ αριθ. 197 της 29. 10. 1966, σ. 3393/66.  (3) ΕΕ αριθ. 136 της 30. 6. 1967, σ. 2913/67.  (4) ΕΕ αριθ. Ν 43 της 17. 2. 1968, σ. 11.  (5) ΕΕ αριθ. 177 της 2. 8. 1967, σ. 3.  (6) ΕΕ αριθ. 244 της 10. 10. 1967, σ. 8.